lv de lv id lt lv fr lv ru az lv en en id lv fr nl fr ca lv en ca sk en ca lv hbs_lat lv pt en en lv sl lv lv es uk es en en lv pt lv en lv pt lv ca lv ca lv en lv lv lv lv lv lv lv lv lv en en en lv lv lv lv lv lv en lv lv lv lv lv lv lv lv lv lv lv lv lv lv ca de lv lv lv pl en en lv lv az lv pt lv ca lv ca lv en lv az lv sk lv sk lv ceb sk hbs_lat hbs_lat ca lv en en lv lv lv en lv ca lv lv lt lv lv lt ca lv lv en lv lt ru en ru ru ru ru en ru ru ru lv lv de sk en sk hbs_lat lv lv sk hbs_lat uk en en lv id es es en lv lv
FOTO UN VIDEO ⟩ Latvijas basketbolisti pie liela atbalsta tribīnēs izkapā svarīgu uzvaru Ņūkāslā
2022. gada 28. augusts 22:07
Latvijas vīriešu basketbola izlase svētdien izbraukumā uzvarēja Lielbritāniju Pasaules kausa (PK) kvalifikācijas otrā posma spēlē.
Strūriška triumfē Pasaules kausa 5. posmā BMX
Līna Mūze: Gribu būt viena no tām meitenēm, kas samet 70 metrus
Rastorgujevs sacensību apritē atgriežas ar piekto vietu Baltijas kausa posmā
Ostapenko sasniedz Seulas "WTA 250" turnīra finālu
Federers karjeras pēdējā mačā duetā ar Nadalu zaudē Leivera kausa dubultspēlē
Serdžo Skariolo. Viens no labākajiem?
Latvija pieveica Lielbritāniju ar 87:80 (24:16, 14:22, 26:22, 23:20).
Spēle sākās ar Kristapa Porziņģa diviem gūtiem punktiem, taču tad mājinieki pārņēma iniciatīvu un, cenšoties ātri uzbrukt, izvirzījās vadībā ar 8:4 un 11:6 pēc Lūka Nelsona trīspunktnieka.
Ar Porziņģa tālmetienu un realizētiem trim no četriem soda metieniem tika panākts neizšķirts (12:12), bet vadībā atkal izdevās izvirzīties vien pēc darbības aizsardzībā uzlabošanas un astoņu punktu pēc kārtas gūšanas - 20:14.
Pirmās ceturtdaļas beigās tika panākts līdz tam lielākais pārsvars - 24:16 pēc diviem precīziem Andreja Gražuļa metieniem.
Otro ceturtdaļu labāk uzsāka briti, pēc viena precīza soda metiena no diviem ceturtdaļas vidū Geibrielam Olaseni panākot 26:26, bet pēc vēl diviem precīziem viņa soda metieniem - 30:28.
17 sekundes pirms puslaika beigām izlīdzinājumu panāca Kristers Zoriks ar divpunktu metienu - 38:38.
Otrais puslaiks sākās ar nelielu mājinieku pārsvaru, pēc Mailza Hesona trīspunktnieka panākot 49:44 pārsvaru.
Ar labu darbību aizsardzībā latvieši deldēja deficītu, no 48:52 ar astoņiem Riharda Lomaža un četriem Porziņģa gūtiem punktiem panākot 60:52 vadību, pēc kā Lielbritānijas vienība bija spiesta pieprasīt pārtraukumu.
The Unicorn in Latvian colors is just 𝗗𝗜𝗙𝗙𝗘𝗥𝗘𝗡𝗧. 🦄#FIBAWC | #WinForAll x @kporzee
— FIBA Basketball World Cup (@FIBAWC) August 28, 2022
Ar piekto tālmetienu ceturtdaļā Lielbritānija 36 sekundes pirms ceturtdaļas beigām pietuvojās līdz 60:62 pēc Nelsona trāpījuma.
Latvijas pārsvaram svārstoties divu līdz piecu punktu robežās, līdz piecas minūtes un 40 sekundes pirms pamatlaika beigām Ovijs Soko ar divpunktu metienu panāca neizšķirtu - 71:71, liekot pārtraukumu pieprasīt jau Latvijas izlases galvenajam trenerim Lukam Banki.
Pēc diviem Rodiona Kuruca metieniem Latvija atkal panāca nelielu vadību (80:75), ko izdevās noturēt, uzvaru desmit sekundes pirms mača beigām nodrošinot pēc precīza Kuruca divpunktu metiena no groza apakšas par spīti pārkāpumam - 87:80.
Latvijas izlasē Porziņģis sakrāja 29 punktus, 14 atlēkušās bumbas, kā arī trīsreiz kļūdījās, saņēma trīs personiskās piezīmes un sakrāja efektivitātes koeficientu 35. Viņš realizēja astoņus no deviņiem divpunktu, vienu no trim trīspunktu metieniem un desmit no 12 soda metieniem.
16 punktus guva Lomažs, realizēdams astoņus no deviņiem soda metieniem, 11 punktus sakrāja Dairis Bertāns, astoņi punkti un sešas atlēkušās bumbas Kuruca kontā, bet Jānis Strēlnieks septiņiem punktiem pievienoja piecas rezultatīvas piespēles.
Zaudētājiem 15 punkti un pa astoņām atlēkušajām bumbām un rezultatīvām piespēlēm Hesona kontā. 14 punktus un sešas atlēkušās bumbas sakrāja Olaseni, 11 punktus, kā arī pa astoņām rezultatīvām piespēlēm un kļūdām sakrāja Nelsons, bet ar desmit punktiem spēli beidza Tedijs Okerīfors.
Citās grupas spēlēs Atēnās Grieķija savā laukumā ar 85:68 (30:15, 19:18, 15:11, 21:24) pieveica Beļģiju, bet Turcija Stambulā piekāpās Serbijai ar 72:79 (11:26, 17:21, 27:18, 17:14).
Atēnās rezultatīvākais mājinieku rindās ar 26 punktiem un septiņām atlēkušajām bumbām bija Jannis Adetokunbo, bet 22 punktus guva Tailers Dorsijs.
Viesiem rezultatīvākais ar 14 punktiem bija Retēns Obasohans, bet 12 punktus un deviņas atlēkušās bumbas sakrāja Ismaels Bako.
Serbija uzvaru izbraukumā ar 24 punktiem un desmit atlēkušajām bumbām sekmēja Nikola Jokičs, bet pa 14 punktiem guva Marko Guduričs, kuram arī sešas rezultatīvas piespēles, un Nikola Kaliničs, kurš sakrāja arī sešas atlēkušās bumbas.
Turkiem 22 punktus un sešas atlēkušās bumbas sakrāja Džedi Osmans, 18 punkti Furkana Korkmaza kontā, bet 17 punkti un 13 zem groziem izcīnītas bumbas sakrāja Alperens Šengins.
Pirmajā otrā posma mačā Latvijas izlase pārpildītā "Arēnā Rīga" ar rezultātu 111:85 sagrāva Turcijas valstsvienību.
Šajā mačā rezultatīvākais ar 22 gūtajiem punktiem bija Kristaps Porziņģis, kurš arī izcīnīja 14 atlēkušās bumbas un bloķēja sešus pretinieku metienus. Dāvis Bertāns pievienoja 17 punktus, bet Rihards Lomažs guva 15 punktus.
Latvijas basketbola izlase uz Ņūkāslu devās gandrīz tādā pašā sastāvā, kādā stājās pretī Turcijai. Tā kā Artūrs Kurucs saslima jau pirms mača pret Turciju un nevar palīdzēt arī spēlē pret Lielbritāniju, viņa vietā sastāvā tika iekļauts Toms Leimanis. Ārpus pieteikuma palika Kaspars Bērziņš, Jānis Bērziņš un Artis Ate.
Latvijas izlasei šajā kvalifikācijas logā devušies talkā Nacionālās basketbola asociācijas (NBA) spēlētāji Porziņģis un Dāvis Bertāns, tāpat izlasei varēs palīdzēt Strēlnieks, Dairis Bertāns, Lomažs, Rodions Kurucs, Šmits un citi pēdējo gadu vadošie pašmāju basketbolisti.
Latvijas vīriešu basketbola izlases sastāvs: Jānis Strēlnieks (Atēnu AEK, Grieķija), Kristers Zoriks, ("VEF Rīga"), Toms Leimanis (Madrides "Estudiantes", Spānija), Dairis Bertāns (Seviljas "Real Betis", Spānija), Rihards Lomažs (Saragosas "Casademont", Spānija), Rodions Kurucs (Seviljas "Real Betis", Spānija), Dāvis Bertāns (Dalasas "Mavericks"), Rolands Šmits (Kauņas "Žalgiris", Lietuva), Andrejs Gražulis (Trento "Dolomiti Energia", Itālija), Mareks Mejeris (Jeruzalemes "Hapoel", Izraēla), Kristaps Porziņģis (Vašingtonas "Wizards"), Klāvs Čavars (Ļubļinas "Start", Polija).
Lielbritānijas vīriešu basketbola izlases sastāvs: Gabriels Olaseni (Stambulas "Dariššafaka", Turcija), Ovijs Soko, Lūks Nelsons (abi - Londonas "Lions", Lielbritānija), Bendžamins Mokfords (Ņūkāslas "Eagles", Lielbritānija), Tedijs Okerīfors (bez kluba), Dens Klārks (Mančestras "Giants", Lielbritānija), Kavels Bigbijs-Viljamss ("Boulazac", Francija), Mailss Hesons (Kagavas "Five Arrow", Japāna), Karls Vītls ("Pistoia", Itālija), Džamels Andersons (Češīras "Phoenix", Lielbritānija), Devons van Ūstrums (bez kluba).
Līna Mūze: Gribu būt viena no tām meitenēm, kas samet 70 metrus
Rastorgujevs sacensību apritē atgriežas ar piekto vietu Baltijas kausa posmā
Ostapenko sasniedz Seulas "WTA 250" turnīra finālu
Federers karjeras pēdējā mačā duetā ar Nadalu zaudē Leivera kausa dubultspēlē
Serdžo Skariolo. Viens no labākajiem?
Saeimas kandidātu solījumi sportam un sportistu "atsēdēšana" parlamentā
2027. gada pasaules čempionāts hokejā pirmo reizi varētu notikt Kazahstānā
Ābols: Man ir stipri miglains priekšstats par "Mestis" kopējo līmeni
Video un audio "Tu taču esi hokejists. Ko tu te dari?" Roberts Jekimovs par stereotipiem, darbu aiz bāra letes un pie taksometra stūres
Hokeja anatomija ar Jēkabu Rēdlihu
Ostapenko viegli sasniedz Seulas turnīra pusfinālu
Medijs: Slovēnijas basketbolisti pirms ceturtdaļfināla dzēra līdz pieciem rītā
Usiks līdz karjeras beigām vēlas vēl trīs cīņas
"VEF Rīga" atklāj nākamās sezonas budžetu
Horvātijas futbolisti cīņā par pirmo vietu grupā uzveic Dāniju
VIDEO un AUDIO Zaurs Džavadovs: Bieži vien visi tikai domā par uzvaru, bet aizmirst par pašu cilvēku
Video un audio RFS fortūnas turpinājums Florencē un pabojātie basketbola svētki "EuroBasket 2022"
Video un audio Profesionālais sports ir kaitīgs veselībai. Mīts vai patiesība?
"Hy и kTo Torдa BpeT ceйчac?". Cпop o "cлyrax ЛeMбeprca" и ykpaиHe
Ha koHy - пepexoд B лиry ypoBHeM Bышe. ЧTo HyжHo зHaTb o MaTчe ЛaTBии пpoTиB AHдoppы
RUS TVNET B AHдoppe
ФoTo CъeMkи kлипa и пpeдлoжeHиe Ha cцeHe: MopreHшTepH MoщHo packaчaл Pиry
ЖиTeли ЭcToHии пpиHялиcb ckyпaTb reHepaTopы пocлe oбpaщeHия Kaи Kaллac
Satekles iela 2b, Rīga, LV-1050, Latvija
Komanda un Kontakti Noteikumi Reklāma Par mums Vēstkopa